cyanic-selkie/wikianc huggingface dataset:
ทาชเคนต์
ในอดีต ทาชเคนต์ในยุคก่อนอิทธิพลอิสลามในกลางคริสต์ศตวรรษที่ 8 เป็นเมืองที่ได้รับอิทธิพลจากวัฒนธรรมซอกเดียและเติร์ก หลังจากที่เมืองถูกเจงกีส ข่าน ทำลายในปี 1219 ทาชเคนต์เกิดขึ้นใหม่ภายใต้ความมั่งคั่งจากเส้นทางสายไหม ระหว่างคริสต์ศตวรรษที่ 18–19 เมืองตั้งขึ้นเป็นนครรัฐเอกราช ก่อนจะถูกอาณาจักรข่านโกกอนพิชิต ในปี 1865 ทาชเคนต์ถูกรวมเข้าในจักรวรรดิรัสเซียและกลายเป็นเมืองหลวงของเตอร์กิสถานของรัสเซีย ในสมัยสหภาพโซเวียต ทาชเคนต์เติบโตอย่างมากและประสบกับการเปลี่ยนแปลงทางประชากรจากการเนรเทศผู้คนมาอยู่ที่นี่ ส่วนใหญ่ของนครถูกทำลายจากเหตุแผ่นดินไหวเมื่อปี 1966 ก่อนจะได้รับการสร้างขึ้นใหม่ในฐานะนครโซเวียตตัวแบบ และเป็นเมืองใหญ่ที่สุดเป็นอันดับสี่ของสหภาพโซเวียตในเวลานั้น เป็นรองเพียงมอสโก, เลนินกราด และเคียฟ
ทาชเคนต์คงสถานะเป็นเมืองหลวงของประเทศอุซเบกิสถานหลังได้รับเอกราชเรื่อยมา ประชากรส่วนใหญ่ในปัจจุบันเป็นชาวอุซเบก และในปี 2009 เมืองเฉลิมฉลอง 2,200 ปีแห่งประวัติศาสตร์ลายลักษณ์อักษร
เบลอ
เบลอ (Blur) เป็นวงอัลเทอร์เนทีฟร็อกจากอังกฤษ ก่อตั้งวงที่ลอนดอนในปี 1989 มีสมาชิก 4 คนคือ เดมอน อัลบาร์น, แกรห์ม ค็อกซัน ,อเล็กซ์ เจมส์ และ เดฟ ราวน์ทรี เบลอมีผลงานอัลบั้มชุดแรกในปี 1991 ชื่อชุด Leisure ที่ได้รับอิทธิพลจากแนว แมดเชสเตอร์ และ ชูเกซ ตอนนี้วงเบลอต้องอยู่ในสภาพหยุดพักชั่วคราว ในปี 2003 และกลับมารวมตัวอีกครั้งในช่วงเดือนมิถุนายน จนถึงกรกฎาคม ปี 2009 และอีกครั้งในเดือนสิงหาคม ถึงปัจจุบัน
เก็มไมจะ
เก็มไมจะ หรือ ชาข้าวกล้อง เป็นชาที่ทำจากการผสมชาเขียวและข้าวคั่วในสัดส่วนที่เท่า ๆ กัน เป็นชาเขียวญี่ปุ่นชนิดหนึ่ง ใบชาถูกทำให้ร้อนด้วยไฟแรง ข้าวถูกนึ่งแล้วคั่วจนเปลี่ยนเป็นสีน้ำตาล หรืออาจแตกออกเป็นเหมือนข้าวโพดคั่ว
รางวัลนาฏราช สาขาละครยอดเยี่ยม
''' รางวัลนาฏราช รางวัลละครยอดเยี่ยม (อังกฤษ: Nataraja Award for Best Drama) เป็นหนึ่งใน รางวัลนาฏราช ที่จัดขึ้นทุกปีโดย สมาพันธ์สมาคมวิชาชีพวิทยุกระจายเสียงและวิทยุโทรทัศน์ จัดขึ้นครั้งแรกเมื่อปี ค.ศ. 2010 โดยรางวัลนี้มอบให้กับผู้อำนวยการสร้างของละครโทรทัศน์ และเป็นสาขาเดียวที่สมาชิกของสมาพันธ์ทุกคนมีสิทธิ์ส่งการเสนอชื่อและลงคะแนนในการลงคะแนนเสียงครั้งสุดท้าย สาขาละครยอดเยี่ยมมักจะเป็นรางวัลสุดท้ายที่ประกาศในค่ำคืนและถือเป็นรางวัลอันทรงเกียรติที่สุดของงาน'''
การทดลองเฮอร์ชีย์–เชส
thumb|การทดลองเฮอร์ชีย์–เชส การทดลองเฮอร์ชีย์–เชส (Hershey–Chase experiment) เป็นชุดของการทดลองที่ทำขึ้นในช่วงปี ค.ศ. 1952 โดยอัลเฟรด เฮอร์ชีย์และมาร์ธา เชส ซึ่งช่วยยืนยันว่า DNA คือสารพันธุกรรม แม้นักวิทยาศาสตร์จะรู้จัก DNA มาตั้งแต่ปี ค.ศ. 1869 แต่ในสมัยนั้นก็ยังเชื่อกันว่าสารพันธุกรรมที่เก็บข้อมูลในการถ่ายทอดลักษณะทางพันธุกรรมนั้นเป็นโปรตีน ในการทดลองนี้ เฮอร์ชีย์และเชสได้พิสูจน์ให้เห็นว่าเมื่อแบคเทริโอเฟจเข้าเกาะแบคทีเรียแล้ว DNA ของแบคเทริโอเฟจจะถูกส่งเข้าไปในแบคทีเรีย แต่โปรตีนที่เป็นเปลือกหุ้มนั้นไม่ถูกส่งเข้าไป
รางวัลนาฏราช สาขาละครยอดเยี่ยม
ผู้ได้รับรางวัลและเข้าชิง
ปีที่ปรากฏจะเป็นปีที่ละครเรื่องนั้นออกฉาย ไม่ใช่ปีที่จัดงานประกาศผลรางวัลนาฏราช ละครที่ได้รับรางวัลจะแสดงในรูปแบบตัวหนา มีพื้นหลังสีเหลืองและตามด้วยละครที่ได้รับการเสนอชื่อเข้าชิง
สาวอัจฉริยะไพ่นกกระจอก
สาวอัจฉริยะไพ่นกกระจอก เป็นมังงะที่วาดโดยริทซ์ โคบายาชิ มีเนื้อหาเกี่ยวกับมิยานากะ ซากิ นักเรียนมัธยมปลายปีหนึ่ง ที่ได้ก้าวเข้าสู่การแข่งขันไพ่นกกระจอกโดยเพื่อนนักเรียนปีหนึ่งฮารามูระ โนโดกะ มังงะเรื่องนี้ตีพิมพ์ในนิตยสาร Young Gangan ของสแควร์เอนิกซ์ มีการสร้างอนิเมะจำนวน 25 ตอนขึ้นจากมังงะเรื่องนี้โดน Gonzo ออกอากาศตั้งแต่เดือนเมษายนถึงกันยายน พ.ศ. 2552
สก็อตต์ สแตนฟอร์ด
สก็อตต์ สแตนฟอร์ด (Scott Stanford) เป็นผู้บรรยายมวยปล้ำอาชีพ, ผู้สัมภาษณ์ และผู้ดำเนินรายการของWWE
อูเด อัลเมริอา
สหภาพกีฬาอัลเมริอา (Unión Deportiva Almería) หรือเรียกแบบย่อว่า อูเด อัลเมริอา (UD Almería) เป็นสโมสรฟุตบอลอาชีพในเมืองอัลเมริอา แคว้นอันดาลูซิอา ประเทศสเปน ก่อตั้งขึ้นเมื่อวันที่ 26 กรกฎาคม ค.ศ. 1989 ในนาม อัลเมริอากลุบเดฟุตโบล จนถึงปี ค.ศ. 2001 แล้วจึงเปลี่ยนชื่อเป็นปัจจุบัน ปัจจุบันสโมสรลงเล่นอยู่ในลาลิกา หลังจากชนะเลิศเซกุนดาดิบิซิออน ในปี ค.ศ. 2022 โดยใช้สนามกีฬาพาวเวอร์ฮอร์สเป็นสนามเหย้า ซึ่งมีความจุ 15,274 ที่นั่ง
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีรศิลป์ แดงดา
ประวัติ
แต่เดิมสโมสรฟุตบอลประจำเมืองอัลเมริอาได้แก่ กลุ่มกีฬาอัลเมริอา (Agrupación Deportiva Almería) ก่อตั้งในปี ค.ศ. 1971 เล่นอยู่ในลาลิกาช่วงปี ค.ศ. 1979 ถึง 1981 แต่ประสบปัญหาด้านการเงินและยุบสโมสรลงในปี ค.ศ. 1982 ต่อมาในปี ค.ศ. 1989 ได้มีผู้ก่อตั้งสโมสรชื่อ สโมสรฟุตบอลอัลเมริอา (Almería Club de Fútbol) และเปลี่ยนชื่อเป็น สหภาพกีฬาอัลเมริอา (Unión Deportiva Almería) ในปี ค.ศ. 2001
สโมสรเล่นอยู่ในดิวิชัน 2 ก่อนตกชั้นไปอยู่ดิวิชัน 3 และ 4 กลับขึ้นมาเล่นในลาลิกาอีกครั้งในฤดูกาล 2007 ถึง 2010 โดยในฤดูกาล 2010 ทีมเล่นได้ไม่ดี ได้อันดับสุดท้ายของลีก แต่ในฟุตบอลถ้วยกลับทำผลงานได้ดี เข้ารอบ 8 ทีมสุดท้ายในโกปาเดลเรย์ ในปีถัดมาสโมสรตกชั้นไปอยู่ในดิวิชัน 2 ในฤดูกาล 2011 ถึง 2013 และกลับขึ้นมาในลาลิกาอีกครั้งในฤดูกาล 2013-2014
ปาร์กอแล็งปิกลียอแน
ปาร์กอแล็งปิกลียอแน (Parc Olympique Lyonnais) หรือชื่ออย่างไม่เป็นทางการ กร็องสตาด และ สตาดเดลูเมียร์ เป็นสนามฟุตบอลของออแล็งปิกลียอแน มีความจุ 59,186 ที่นั่ง ตั้งอยู่ในเขตเทศบาลเดซีน-ชาร์ปีเยอ ใกล้กับลียง โดยใช้งานแทนที่สตาดเดอแฌร์ล็องซึ่งเป็นสนามเก่า ตั้งแต่เดือนมกราคม พ.ศ. 2559
สนามนี้มีแผนที่จะใช้งานในการแข่งขันฟุตบอลชิงแชมป์แห่งชาติยุโรป 2016 และฟุตบอลหญิงชิงแชมป์โลก 2019
การหาลำดับดีเอ็นเอ
การหาลำดับ DNA คือกระบวนการที่ทำขึ้นเพื่อหาลำดับของนิวคลีโอไทด์ในโมเลกุล DNA อย่างแม่นยำ ได้แก่ A (adenine) G (guanine) C (cytosine) และ T (thymine) ปัจจุบันมีการพัฒนาเทคนิกที่ทำให้การหาลำดับ DNA ทำได้อย่างรวดเร็ว นำไปสู่การพัฒนาองค์ความรู้ทางชีววิทยาและการแพทย์อย่างรวดเร็วก้าวกระโดด
อานนท์ สังข์สระน้อย
ประวัติ
อานนท์ สังข์สระน้อย เกิดที่บ้านพระเพลิง ตำบลนกออก อำเภอปักธงชัย จังหวัดนครราชสีมา เป็นบุตรของนายสมโภชและนางจำนงค์ สังข์สระน้อย จบการศึกษาชั้นมัธยมจากโรงเรียนปักธงชัยประชานิรมิต จากนั้นศึกษาต่อในระดับ ปวช.ที่ วิทยาลัยเทคโนโลยีชนะพลขันธ์ นครราชสีมา ชื่นชอบฟุตบอลมาตั้งแต่ยังเด็ก แต่ช่วงชีวิตการเล่นฟุตบอลระดับนักเรียนของอานนท์ไม่ประสบความสำเร็จมากนัก ในการแข่งขันฟุตบอลระดับนักเรียน อานนท์ไม่เคยลงเล่นในประเภท ก. เลย โดยอานนท์ลงเล่นฟุตบอลนักเรียนรุ่น 18 ปี ประเภท ข. ให้กับ วิทยาลัยเทคโนโลยีชนะพลขันธ์ นครราชสีมา นอกจากพาทีมเลื่อนชั้นขึ้นไปเล่นประเภท ก. ไม่ได้แล้วทีมยังตกชั้นลงมาเล่นประเภท ค. อีกต่างหาก
อย่างไรก็ตามอานนท์ก็ยังเล่นฟุตบอลต่อไปโดยไปอยู่กับทีมนอร์ทกรุงเทพ-เซ็นทรัลในดิวิชั่น 1 จากการสั่งสมประสบการณ์ในดิวิชั่น 1 อยู่ถึง 3 ปีกับสโมสรต้นสังกัด อานนท์ก็ประสบความสำเร็จมาเรื่อยๆโดยคว้าตำแหน่งดาวซัลโวดิวิชั่น 1 ได้ถึง 2 สมัยซ้อน โดยในฤดูกาล 2549 ยิงไปถึง 20 ประตูจากการลงสนาม 22 นัด ทำให้เริ่มถูกจับตามองและคาดหมายว่าจะเป็นกองหน้าระดับชั้นนำของประเทศในอนาคต ด้วยผลงานในดิวิชั่น1ทำให้ถูกเรียกติดทีมชาติชุดเอเชี่ยนเกมส์ ที่กรุงโดฮา ประเทศกาตาร์ แต่ก็ยังไม่ประสบความสำเร็จเท่าที่ควรเพราะทีมชาติไทยตกรอบแรก
ฤดูกาล 2550 บีอีซี เทโรศาสนดึงตัวอานนท์มาร่วมทีมโดยนับเป็นการเล่นไทยแลนด์พรีเมียร์ลีกเป็นครั้งแรกของตัวเอง แต่ก็สามารถทำผลงานได้อย่างสุดยอดแม้จะลงเล่นไม่ครบทุกนัด และที่สโมสรแห่งนี้ทำให้อานนท์พัฒนาฝีเท้าไปอีกระดับ โดยได้เล่นในกีฬามหาวิทยาลัยโลกที่ไทยเป็นเจ้าภาพและคว้าอันดับ 3 มาครอง
หลังจบฤดูกาล 2550 อานนท์ยิงประตูในลีกให้ต้นสังกัดได้ถึง 31 ประตูและเป็นดาวซัลโวของทีม โดยได้ดาวซัลโวลำดับที่ 1 ในไทยแลนด์พรีเมียร์ลีก ด้วยความสามารถหลายรูปแบบทั้งจังหวะสับไกที่หวังผลได้ทั้งระยะใกล้และไกล ลูกโหม่ง ลีลาการเลี้ยงบอลที่หาตัวจับยาก การส่งบอลที่แม่นยำและทีเด็ดจากลูกฟรีคิก ส่งผลให้อานนท์ถูกเรียกตัวติดทีมชาติชุดอายุไม่เกิน 23 ปีในกีฬาซีเกมส์ ที่นครราชสีมา และคว้าเหรียญทองพร้อมกับตำแหน่งดาวซัลโวที่จำนวน 7 ประตูจากการเล่นเป็นตัวจริง 5 นัดได้สำเร็จ จากนั้นได้เล่นให้กับทีมชาติชุดใหญ่เป็นครั้งแรกในรายการคิงส์คัพครั้งที่ 38 ปี 2550 ในเกมส์ที่ไทยชนะเกาหลีเหนือ 1-0 โดยลงมาเป็นตัวสำรอง และไทยสามารถคว้าแชมป์ได้ในท้ายที่สุด แต่อย่างไรก็ตามอานนท์ก็ยังไม่สามารถยึดตำแหน่งตัวจริงในทีมชาติได้
ฤดูกาล 2551 อานนท์ระเบิดฟอร์มอย่างยอดเยี่ยมด้วยการยิงประตูในให้ต้นสังกัดได้ถึง 42 ประตูโดยคว้าตำแหน่งดาวซัลโวอันดับ 1 ในไทยแลนด์พรีเมียร์ลีก ที่จำนวน 33 ประตูและดาวซัลโวบอลถ้วยที่จำนวน 9 ประตู และนำต้นสังกัดจบฤดูกาลด้วยอันดับ 3 และมีชื่อติดทีมชาติชุดใหญ่อีกครั้งในรายการเอเอฟเอฟ ซูซูกิ คัพ 2008 หรือไทเกอร์คัพเดิม โดยในการติดทีมชาติครั้งนี้อานนท์สามารถยิงประตูให้ทีมชาติชุดใหญ่ได้เป็นครั้งแรกเมื่อวันที่ 8 ธันวาคม 2551 นัดที่ไทยชนะทีมชาติลาว 6-0 ซึ่งเขาระเบิดฟอร์มยิงไปถึง 5 ประตูในช่วงท้ายเกมส์
ผลงานกับสโมสร
บีอีซี เทโรศาสน
นอร์ทกรุงเทพ-เซ็นทรัล
ผลงานกับทีมชาติ
ทีมชาติไทย
4 มกราคม
วันที่ 4 มกราคม เป็นวันที่ 4 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 361 วันในปีนั้น (362 วันในปีอธิกสุรทิน)
ภัตตาคาร
ภัตตาคาร หรือ ร้านอาหาร เป็นร้านที่คอยบริการอาหารตามความต้องการของลูกค้า ตามพจนานุกรม ฉบับราชบัณฑิตยสถาน พ.ศ. 2525 หมายถึง อาคารที่จำหน่ายอาหารและเครื่องดื่ม
ทอม พาวเวอร์ให้ความหมายของ "ภัตตาคาร" หรือ "restaurant" ว่าคำว่า "restaurant" มาจากภาษาฝรั่งเศส ซึ่งหมายถึงการให้กำลังงาน (restorer of energy) โดยใช้คำนี้มาตั้งแต่ต้นคริสต์ศักราช 1700 (ประมาณ พ.ศ. 2243) เพื่ออธิบายถึงสถานที่ให้บริการซุปและขนมปัง ในปัจจุบันคำว่าภัตตาคาร เป็นคำที่ใช้เรียกสถานที่สาธารณะที่มีการเตรียมอาหารสำหรับผู้บริโภคหรืออาหารนอกสถานที่
เดนนิส เอล ฟอสเตอร์ ได้กล่าวว่า "restaurant" มาจากรากศัพท์ภาษาลาตินว่า "restaurabo" แปลว่า "ฉันมาเติมให้เต็มหรืออิ่มหน่ำ"
วิวัฒนาการของภัตตาคาร
งานการครัวก็พัฒนาไปพร้อมกับการพัฒนาร้านอาหาร โดยมีเชฟ Auguste Escoffier ผู้ที่ได้รับการยกย่องว่าเป็น "บิดาแห่งการครัว" เพราะเชฟผู้นี้เป็นผู้ที่ริเริ่มการบริการอาหารแบบใหม่ พัฒนารสชาติ สูตร และเทคนิคต่าง ๆ ซึ่งเป็นรากฐานให้พัฒนามาถึงปัจจุบัน
วิวัฒนาการของภัตตาคารในไทย
เกิดขึ้นในรัชสมัยพระบาทสมเด็จพระจุลจอมเกล้าเจ้าอยู่หัว เป็นยุคของการเปิดประเทศ มีการสร้างที่พักแรมตะวันตกลักษณะคล้าย “โฮเต็ล” ชื่อ บอร์ดดิง เฮาส์ (Boarding houses) ที่ตำบลโคกควาย ริมแม่น้ำเจ้าพระยา ในปี พ.ศ. 2506 มีการสร้างโรงแรมขึ้น 2 โรงแรมคือ โรงแรมโอเรียนเต็ล (Oriental hotel) และโรงแรมฟิซเซอร์ (Fisher’s hotel)
ในสมัยนั้นเองพระบาทสมเด็จพระจุลจอมเกล้าเจ้าอยู่หัวมีคอฟฟี่ชอปแห่งแรกชื่อ ร้านกาแฟนรสิงห์ ตั้งอยู่ที่ถนนเสือป่า ดำเนินการโดยทางราชการ กรมมหรสพหลวงจัดดนตรีแสดงที่คอฟฟี่ชอปแห่งนี้
พ.ศ. 2465 สมัยพระบาทสมเด็จพระมงกุฎเกล้าเจ้าอยู่หัว มีโรงแรมที่ดำเนินการโดยทางราชการเป็นแห่งแรก คือ โรงแรมหัวหิน สร้างเพื่อรองรับแขกเมือง สร้างแบบยุโรป มีอาหารอย่างดีแบบอังกฤษ พนักงานเสิร์ฟนุ่งผ้าม่วง ใส่เสื้อราชปะแตน และสถานที่จัดเลี้ยงหรูหรามากที่สุดในสมัยนั้น อีก 4 ปีต่อมามีการดัดแปลงวังพญาไทเป็นโรงแรม เรียกว่า โฮเต็ลวังพญาไทย สมเด็จพระเจ้าพี่ยาเธอ กรมหลวงกำแพงเพชรอัครโยธิน ผู้บัญชาการกรมการรถไฟแผ่นดินเป็นผู้อำนวยการโรงแรม หลังการเปลี่ยนแปลงการปกครอง จึงได้เปลี่ยนเป็น โรงพยาบาลทหารบกหรือ โรงพยาบาลพระมงกุฎเกล้า ในปัจจุบัน
ด้านเครื่องดื่ม ในยุคนั้น ย่านยานนาวามีร้านที่เรียกว่า ”เบียร์ฮอล์” เป็นสถานที่เต้นรำ มีอาหารขายพร้อมสุราต่างประเทศ ต่อมาจึงนิยมเปิดขายอีกหลายแห่งและทางบริษัทเบียร์ที่ผลิตในไทย ได้ทำการส่งเสริมการขายประสบความสำเร็จ ทำให้คนไทยหันมาดื่มเบียร์ที่ผลิตในไทยกันมากขึ้นสำหรับร้านอาหารไทยทั่วไป เช่น ร้านขายอาหารจีน มักตั้งในย่านถนนเยาวราช ถนนราชวงศ์ ถนนทรงวาด เป็นต้น อาหารที่ขายมีทั้งบะหมี่ ก๋วยเตี๋ยว ข้าวมันไก่ มีบริการเสิร์ฟถึงรถ โดยเอาถาดอาหารแขวนไว้ที่หน้าต่างรถ หากไม่อยากมานั่งรับประทานที่ริมถนน และในย่านเยาวราช มีการสร้างอาคารสูง 7-9 ชั้น เพื่อเป็นที่ขายอาหารจีนอย่างหรูหรา มีโรงน้ำชา โรงนวด โรงระบำ และบ่อนการพนัน ความเจริญของร้านอาหารจีนทำให้เกิดภัตตาคารจีนขนาดใหญ่เกิดขึ้นหลายแห่ง รวมทั้งเป็นแหล่งที่ขายอาหารสำหรับนักท่องเที่ยวตอนกลางคืน
ร้านอาหารที่ได้รับความนิยมในอดีต เช่น อาหารอินเดีย จะมีมากในย่านที่คนอินเดียอาศัยอยู่ เช่น ถนนสุรวงศ์ บางรัก และย่านพาหุรัด
ในปี พ.ศ. 2502 รัฐบาลได้จัดตั้งองค์การส่งเสริมการท่องเที่ยวแห่งประเทศไทย (ปัจจุบันเปลี่ยนเป็นการท่องเที่ยวแห่งประเทศไทย) ทำหน้าที่ขยายเศรษฐกิจการท่องเที่ยว ทำให้เกิดโรงแรมขนาดใหญ่ มีวิธีการจัดการที่ได้มาตรฐานสากลในด้านอาหารและเครื่องดื่ม มีการปั้นเนยเทียม การแกะสลักน้ำแข็ง ใช้ไฟส่องประดับโต๊ะอาหาร มีการแข่งขันทางด้านบริการ และสถานที่ ๆ ให้ความหรูหรา
การจำแนกประเภทโดยกระทรวงสาธารณสุข
สำนักงานโครงการสุขาภิบาลอาหาร กรมอนามัย กระทรวงสาธารณสุข ได้ให้ความหมายของร้านอาหารประเภทต่าง ๆ โดยจำแนกเป็น 5 ประเภท คือ
เจ้าชายคูบราต เจ้าชายแห่งพาไนท์ยูริชเต
เจ้าชายคูบราต เจ้าชายแห่งพาไนท์ยูริชเต (His Royal Highness Kubrat, Prince of Panagyurishte) ทรงเป็นพระราชโอรสพระองค์ที่สาม ใน อดีตพระเจ้าซีโมนแห่งบัลแกเรีย กับ อดีตสมเด็จพระราชินีมาร์การิตาแห่งบัลแกเรีย ทรงเป็นพระอนุชาใน เจ้าชายคาร์ดัม เจ้าชายแห่งทาร์โน และ เจ้าชายคิริล เจ้าชายแห่งพาร์ลาฟ และทรงเป็นพระพระเชษฐาใน เจ้าชายคอนสแตนติน-อัสเลน เจ้าชายแห่งวิดิน และ เจ้าหญิงคาลินาแห่งบัลแกเรีย ดัชเชสแห่งแซกโซนี ทรงเสกสมรสกับ  คาร์ลา มาเรีย เดล ลา โซเลแดด โรโย-วิลลาโนวา ยี เออเรสทาราซู  มีพระบุตร 3 พระองค์
เจ้าชายแห่งพาไนท์ยูริชเต
พระองค์ได้รับการสถาปนาเป็น เจ้าชายแห่งพาไนท์ยูริชเต ผู้สืบราชบัลลังก์ลำดับที่ 6 แห่งบัลลังก์บัลแกเรีย ภายหลังบัลแกเรียได้เปลี่ยนระบอบการปกครอง ทำให้พระบรมวงศานุวงศ์ไม่มีสิทธิในราชบัลลังก์อีกต่อไป แต่สามารถดำรงพระอิสริยยศและรัฐบาลถวายพระเกียรติยศดังเดิม
วัดลานคา (จังหวัดนครปฐม)
วัดลานคา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนตูม อำเภอบางเลน จังหวัดนครปฐม มีที่ดินตั้งวัดเนื้อที่ 26 ไร่ 1 งาน 58 ตารางวา
อาคารเสนาสนะ ได้แก่ อุโบสถหลังเก่า สร้างเมื่อ พ.ศ. 2463 ได้ชำรุดทรุดโทรมมากจึงสร้างอุโบสถหลังใหม่ ผูกพัทธสีมาเมื่อวันที่ 6 มีนาคม พ.ศ. 2531 วิหารหลังเล็กสร้างเมื่อ พ.ศ. 2531 ประดิษฐานหลวงพ่อพระพุทธพิชิตมารา กุฏิสงฆ์เป็นทรงไทยยอดแหลม และกุฏิเจ้าอาวาสทรงไทย 2 ชั้น และศาลาการเปรียญหลังใหญ่ มีศาลาหลังเล็กต่อกัน
คิส (วงดนตรีอเมริกัน)
คิส (Kiss หรือเขียนว่า KISS,KIϟϟ) เป็นวงร็อกอเมริกัน ก่อตั้งวงในนิวยอร์กซิตีในเดือนธันวาคม ค.ศ. 1972 ภาพลักษณ์อันโดดเด่นของวงคือ สมาชิกวงทาสีหน้าตาและชุดแต่งกายอันโดดเด่น วงสร้างชื่อเสียงในช่วงกลางถึงปลายทศวรรษ 1970 กับการแสดงบนเวทีอย่างประณีต ที่มีการพ่นไฟ การบ้วนเลือด กีตาร์ควัน และการจุดพลุไฟ คิสได้รับรางวัลแผ่นเสียงทองคำจากอัลบั้มพวกเขามาแล้ว 24 ครั้งนับถึงวันนี้ วงยังมียอดขายมากกว่า 19 ล้านชุดเฉพาะในสหรัฐอเมริกา และขายทั่วโลกมากกว่า 85 ล้านชุดอัลบั้ม
สมาชิกดั้งเดิมคือ พอล สแตนลีย์ (ร้องและกีตาร์รึทึม), จีน ซิมมอนส์ (ร้องและกีตาร์เบส), เอซ เฟรห์เลย์ (กีตาร์ลีดและร้อง) และปีเตอร์ คริสส์ (กลอง เพอร์คัชชันและร้อง) ประสบความสำเร็จและเป็นที่รู้จักมากที่สุด กับการแต่งหน้าและเครื่องแต่งกาย ที่ดูเหมือนคาแรกเตอร์ที่หลุดมาจากหนังสือการ์ตูน คือ เดอะเดมอน (ซิมมอนส์), สตาร์ไชด์ (สแตนลีย์), สเปซแมน (เฟรห์เลย์) และแคตแมน (คริสส์) วงอธิบายว่าแฟน ๆ เป็นผู้เลือกดีไซน์การแต่งหน้าพวกเขา อย่าง "เดอะเดมอน" ที่สะท้อนการถากถางและองค์ประกอบความหม่นหมอง เช่นเดียวกับ พอล สแตนลีย์ที่เป็น "สตาร์ไชด์" เนื่องจากนิสัยที่ดูเป็น "คนรักที่มองโลกในแง่ดีเกินไป" และ "ความโรแมนติกหมดหวัง" ส่วนเอซ เฟรห์ลีย์ การแต่งหน้าแบบ "สเปซแมน" ที่สะท้อนเขาที่ต้องการที่จะขับขี่ยานท่องอวกาศ และต้องการที่จะไปอยู่ดาวดวงอื่น ด้านปีเตอร์ คริสส์ เป็น "แคตแมน" ที่อ้างถึงความเชื่อของคริสส์ที่ชื่อว่าแมวมีเก้าชีวิต อันเนื่องมาจากชีวิตวัยเด็กอันโชกโชนในบรู๊กลิน และเนื่องจากความคิดอันแตกต่างกัน ทั้งคริสส์และเฟรห์ลีย์ ถูกตัดออกจากกลุ่มในปี 1982 และถือเป็นช่วงที่วงเสื่อมความนิยมลงไปในช่วงนี้
ในปี 1983 คิสได้ละการแต่งหน้าออกไปและประสบความสำเร็จกลับมาในช่วงหลังของทศวรรษ กระแสรำลึกคิสในช่วงทศวรรษ 1990 ก็ทำให้เขาประกาศตัวกลับมารวมตัวกันอีกครั้งโดยสมาชิกดั้งเดิม ที่กลับมาแต่งหน้าเช่นเดิม ในปี 1996 ผลก็คือทัวร์ของเขา Kiss Alive/Worldwide/Lost Cities/Reunion Tour ถือเป็นทัวร์ที่ทำรายได้ดีที่สุดในปี 1996 และ 1997 คริสส์และเฟรห์ลีย์ออกไปอีกครั้งและถูกแทนที่โดย อีริก ซิงเกอร์และทอมมี เทเยอร์ ตามลำดับ วงยังคงแสดงแบบแต่งหน้า ขณะที่สแตนลีย์และซิมมอนส์ยังคงเป็นสองสมาชิกคนสำคัญอยู่
อะวัซทวิสต์ทาวเวอร์
อะวัซทวิสต์ทาวเวอร์ (Avaz Twist Tower) เป็นตึกระฟ้าความสูง 172 เมตรในซาราเยโว เมืองหลวงของประเทศบอสเนียและเฮอร์เซโกวีนา สำนักงานใหญ่ของบริษัทหนังสือพิมพ์ เดรฟนีอะวัซ ตึกตั้งอยู่ในย่านมารียีนดวอร์ เขตตอนกลางของนคร อาคารเริ่มสร้างในปี 2006 และเสร็จในปี 2008 ปัจจุบันอาคารนี้เป็นตึกสูงสุดในประเทศและในบรรดาอดีตรัฐยูโกสลาเวีย ในปี 2009 บริษัทสัญชาติเยอรมัน ชูโค คัดเลือกให้อาคารนี้เป็นหนึ่งใน 10 ตึกที่สวยงามที่สุดในโลก
ฟุตบอลลีกเพลย์ออฟ ฤดูกาล 2019
การแข่งขัน ฟุตบอลลีกเพลย์ออฟ ของ ฤดูกาล 2018–19 จะจัดขึ้นในเดือนพฤษภาคม ค.ศ. 2019 กับรอบชิงชนะเลิศทั้งหมดจัดขึ้นที่สนาม เวมบลีย์ ใน ลอนดอน.
ภูมิหลัง
ฟุตบอลลีกเพลย์ออฟได้จัดขึ้นทุกปีตั้งแต่ปี ค.ศ. 1987. พวกเขาใช้พื้นที่สำหรับแต่ละดิวิชันตามแต่ข้อสรุปของฤดูกาลปกติและได้เข้ารับการเข้าร่วมโดยสี่สโมสรที่เสร็จสิ้น ด้านล่างตามการเลื่อนชั้นอัตโนมัติ.
แชมเปียนชิป รอบรองชนะเลิศ
''รวมผลสองนัด ดาร์บีเคาน์ตี ชนะ 4–3.
ลีกวัน รอบรองชนะเลิศ
''รวมผลสองนัด เสมอ 4–4. ชาร์ลตันแอทเลติก ชนะลูกโทษ 4–3.''
ลีกทู รอบรองชนะเลิศ
''รวมผลสองนัด แมนส์ฟีลด์ทาวน์ 1–1 นิวพอร์ตเคาน์ตี. นิวพอร์ตเคาน์ตี ชนะลูกโทษ 5–3.''
เลกากัลโช่
เลกากัลโช่ (Lega Calcio, Lega Nazionale Professionisti) เป็นองค์กรที่บริหารจัดการลีกฟุตบอลสองลีกในอิตาลีคือ เซเรียอา และ เซเรียบี ตั้งแต่ปี ค.ศ. 1946 ถึง ค.ศ. 2010 สไตล์เดียวกับฟุตบอลลีกอังกฤษ เลกากัลโช่ ยังเคยบริหารจัดการ เซเรียซี ตั้งแต่ปี ค.ศ. 1948 ถึง ค.ศ. 1959 เลกากัลโช่ ได้ยุติอย่างเป็นทางการตั้งแต่วันที่ 1 กรกฎาคม ค.ศ. 2010 ภายหลังการแยกตัวของสโมสรในเซเรียอา และเซเรียบี ซึ่งนำไปสู่การสร้างองค์กรบริหารจัดการลีกใหม่ 2 องค์กร คือ เลกาเซเรียอา และ เลกาเซเรียบี ตามลำดับ
การแยกตัวในปี 2010
เมื่อวันที่ 30 เมษายน พ.ศ. 2552 หลังจากการประชุมระหว่างสโมสรในกัลโช่เซเรียอาและกัลโช่เซเรียบีเกี่ยวกับอนาคตของลีก ส่งผลให้ 19 จาก 20 สโมสรฟุตบอลชั้นนำในเซเรียอา (ยกเว้น อูนีโอเนสปอร์ตีวาเลชเช) ตกลงแผนการแยกจากเซเรียบีเพื่อจัดตั้ง อีกองค์กรหนึ่งที่มีชื่อเดียวกันว่า เซเรีย อา ซึ่งชวนให้นึกถึงรูปแบบการบริหารของ พรีเมียร์ลีก ของอังกฤษในปี ค.ศ. 1992 ต่อมาในวันที่ 1 กรกฎาคม ค.ศ. 2010 เลกากัลโช่ ได้ยุติอย่างเป็นทางการและแทนที่ด้วยลีกที่จัดตั้งขึ้นใหม่สองลีก ได้แก่ เลกาเซเรียอา และ เลกาเซเรียบี
โรงพยาบาลหั่วเฉินชาน
โรงพยาบาลหั่วเฉินชาน หรือชื่ออย่างเป็นทางการคือ โรงพยาบาลโรคปอดอู่ฮั่นหั่วเฉินชานเพื่อผู้ติดเชื้อไวรัสโคโรนาสายพันธุ์ใหม่ (武汉火神山新型冠状病毒感染肺炎专科医院) เป็นโรงพยาบาลสนามฉุกเฉินพิเศษที่ก่อสร้างขึ้นระหว่างวันที่ 23 มกราคม พ.ศ. 2563 ถึง 2 กุมภาพันธ์ พ.ศ. 2563 ก่อตั้งขึ้นโดยใช้รูปแบบของโรงพยาบาลรักษาโรคซาร์ส เสี่ยวทังชาน ในปี พ.ศ. 2546 ในปักกิ่ง โดยที่ไม่มีคลินิกผู้ป่วยนอก และเป็นโรงพยาบาลเฉพาะในการรักษาผู้ป่วยจากการติดเชื้อไวรัสโคโรนาสายพันธุ์ใหม่ (SARS-CoV-2) ในการระบาดทั่วของโรคติดเชื้อไวรัสโคโรนา 2019 (COVID-19) สถานที่ตั้งอยู่ใกล้กับทะเลสาบจือยิน (知音湖) ในเขตไช่เตี้ยน ของนครอู่ฮั่น มณฑลหูเป่ย์ ประเทศจีน การก่อสร้างได้รับการประกาศจากฝ่ายบริหารของเมืองอู่ฮั่นในวันที่ 23 มกราคม พ.ศ. 2563 และเริ่มต้นก่อสร้างในวันที่ 25 มกราคม นำโดยบริษัทสำนักวิศวกรรมการก่อสร้างที่สามแห่งประเทศจีน ซึ่งเป็นวิสาหกิจของรัฐ การก่อสร้างแล้วเสร็จในวันที่ 2 กุมภาพันธ์ และได้ทำการส่งมอบให้กับกองกำลังส่งกำลังบำรุงร่วมของคณะกรรมาธิการการทหารส่วนกลางแห่งสาธารณรัฐประชาชนจีน ซึ่งเป็นผู้ดำเนินงานโรงพยาบาลในวันที่ 3 กุมภาพันธ์ เปิดรับผู้ป่วยติดเชื้อไวรัสเข้ารักษาเป็นกรณีแรกในเวลา 9:30 น. ของวันที่ 4 กุมภาพันธ์ โดยกองทัพปลดปล่อยประชาชนได้ระดมเจ้าหน้าที่ทางการแพทย์ 1,400 คนมาปฏิบัติภารกิจด้านการแพทย์ในโรงพยาบาล
นอกจากนี้โรงพยาบาลสนามแห่งที่สองคือ เหลย์เฉินชาน ซึ่งใช้รูปแบบเดียวกันก็ได้เปิดดำเนินงานในวันที่ 8 กุมภาพันธ์
ชื่อ
ในตอนเย็นของวันที่ 24 มกราคม พ.ศ. 2563 สำนักข่าวซินหัวรายงานว่าโรงพยาบาลที่กำลังจะสร้างในอู่ฮั่น ซึ่งได้แบบอย่างจากโรงพยาบาลรักษาโรคซาร์ส ได้รับการกำหนดชื่ออย่างเป็นทางการว่า "โรงพยาบาลหั่วเฉินชาน" คำว่า "หั่วเฉินชาน" ไม่ใช่ชื่อดั้งเดิมของสถานที่ ตามรายงานของหนังสือพิมพ์ฉางเจียงเดลี ชื่อของโรงพยาบาลมาจากวัฒนธรรมฉู่ หูเป่ย์เคยเป็นดินแดนของรัฐฉู่ในสมัยราชวงศ์โจวตะวันตก "火神 (หั่วเฉิน)" ซึ่งแปลว่าเทพแห่งไฟ นั้นเป็นสมญาของจู้หรง (祝融) บรรพบุรุษในตำนานของคนแคว้นฉู่โบราณ
และ "火 (หั่ว)" หมายถึงไฟ ซึ่งตามทฤษฎีธาตุทั้งห้า (五行学说) ในการแพทย์แผนจีน นั้น ปอดเป็นธาตุโลหะ และธาตุที่สามารถข่ม (克) ธาตุโลหะได้ก็คือธาตุไฟ
การเตรียมและออกแบบ
ในเดือนธันวาคม พ.ศ. 2562 ผู้ป่วยด้วยโรคติดเชื้อไวรัสโคโรนา 2019 (COVID-19) ปรากฏในนครอู่ฮั่น ไวรัสมีการระบาดติดต่ออย่างมากและจำนวนการติดเชื้อเพิ่มขึ้นอย่างรวดเร็ว ในเดือนมกราคม เทศบาลนครอู่ฮั่นได้กำหนดให้ โรงพยาบาลอู่ฮั่นจินยินถัน (武汉市金银潭医院), โรงพยาบาลโรคปอดอู่ฮั่น (武汉市肺科医院), โรงพยาบาลอู่ฮั่นฮันโข่ว (武汉市汉口医院) และโรงพยาบาลอื่น ๆ เป็นโรงพยาบาลที่กำหนดไว้สำหรับผู้ป่วย และยังได้จัดตั้งคลินิกเฉพาะอีก 61 แห่งในเมือง เมื่อการแพร่ระบาดของโรคยังคงแพร่กระจายอย่างต่อเนื่อง โรงพยาบาลท้องถิ่นหลายแห่งในอู่ฮั่นมีจำนวนผู้ป่วยที่รอพบแพทย์ในแต่ละวันมากกว่าปกติ 10 เท่า ซึ่งทำให้โรงพยาบาลจัดหาเตียงและแพทย์ได้ยาก และไม่มีการแยกผู้ป่วยรวมถึงการให้ความสำคัญกับผู้ป่วยวิกฤตที่เพียงพอ เพื่อบรรเทาปัญหาการขาดแคลนทรัพยากรทางการแพทย์ ในช่วงบ่ายของวันที่ 23 มกราคม พ.ศ. 2563 สำนักก่อสร้างของเมืองและชนบทอู่ฮั่น (武汉市城乡建设局) ได้เรียกร้องอย่างเร่งด่วนต่อ สำนักการก่อสร้างที่สามของรัฐ (中建三局等) และหน่วยงานอื่น ๆ ให้มีการจัดการประชุม เพื่อขอให้สร้างโรงพยาบาลเฉพาะกิจตามแบบของโรงพยาบาลปักกิ่งเสี่ยวทังชาน ซึ่งภายหลังก็คือโรงพยาบาลหั่วเฉินชาน โดยประมาณจำนวนผู้ป่วย 1,000 รายที่เป็นโรคปอดอักเสบจากการติดเชื้อไวรัสโคโรนาจะสามารถเข้ารับการรักษา ตามข้อกำหนดความต้องการในแผนงาน โรงพยาบาลคาดว่าจะมีระยะเวลาก่อสร้างเพียง 6 วันและจะแล้วเสร็จและเปิดใช้งานในวันที่ 3 กุมภาพันธ์
ในคืนวันที่ 23 มกราคม สำนักก่อสร้างของเมืองและชนบทอู่ฮั่นได้ติดต่อสถาบันออกแบบจงกว๋อจงหยวน IPPR 中国中元设计院 (บริษัทย่อยของบริษัทก่อสร้าง SINOMACH 国机集团 ซึ่งเป็นวิสาหกิจของรัฐบาลจีน สถาบันแห่งนี้เป็นผู้ออกแบบโรงพยาบาลสนามสำหรับโรคติดเชื้อเสี่ยวทังชานในปักกิ่ง) อย่างเร่งด่วนเพื่อขอความช่วยเหลือด้านเทคนิค และมอบหมายให้สถาบันออกแบบสถาปัตยกรรม จงซินเช่อจี CITIC 中信设计 (สถาบันการออกแบบซึ่งเป็นวิสาหกิจของรัฐ ตั้งอยู่ในอู่ฮั่น) รับหน้าที่ออกแบบโรงพยาบาล หนึ่งชั่วโมงหลังจากได้รับการร้องขอ สถาบันออกแบบจงกว๋อจงหยวน ได้ส่งแบบร่างที่ปรับปรุงและสมบูรณ์แบบไปยังสำนักก่อสร้างของเมืองและชนบทอู่ฮั่นเพื่อสำรองข้อมูล และสร้างช่องทางการสื่อสารโดยตรงกับสถาบันออกแบบจงซินเช่อจี ของอู่ฮั่นเพื่อให้การสนับสนุนทางเทคนิค ด้วยการทำงานอย่างต่อเนื่องในช่วงวันส่งท้ายปีเก่าตามปฏิทินจีน การออกแบบพิมพ์เขียวที่สมบูรณ์ของโรงพยาบาลหั่วเฉินชานก็เสร็จสมบูรณ์ในที่สุดในตอนเช้าของวันตรุษจีน และการก่อสร้างอาคารหลักของโครงการก็ได้เริ่มขึ้น
วันที่ 25 มกราคม พ.ศ. 2563 อดีตผู้อำนวยการโรงพยาบาลเสี่ยวทังชาน พลตรี จางเยี่ยนหลิง (张雁灵 少将) รีบเดินทางไปที่อู่ฮั่น เพื่อช่วยให้คำปรึกษาแนวทางในการก่อสร้างโรงพยาบาลหั่วเฉินชาน
วันที่ 27 มกราคม นายกรัฐมนตรีแห่งสาธารณรัฐประชาชนจีน หลี่เค่อเฉียง (李克强) เดินทางไปตรวจเยี่ยมสถานที่ก่อสร้างโรงพยาบาลหั่วเฉินชาน ได้กล่าวว่าอุปสรรคและความต้องการด้านวัสดุของโครงการสามารถแก้ไขได้โดยใช้เงื่อนไขพิเศษ และกำชับฝ่ายวิศวกรรมให้สร้างโรงพยาบาลโดยเร็วที่สุดเท่าที่เป็นไปได้โดยต้องมีทั้งคุณภาพและปริมาณ เพื่อให้โรงพยาบาลเป็นสถานที่ที่ปลอดภัยเพื่อลดการแพร่ระบาดของโรค โรงพยาบาลมีพื้นที่ประมาณ 25,000 ตารางเมตร และมีเตียงผู้ป่วย 813 เตียง
การก่อสร้าง
ในวันที่ 26 มกราคม โครงการเสร็จสิ้นการปรับระดับพื้นที่โดยการถมด้วยกรวดและขั้นตอนอื่น ๆ และเข้าสู่ขั้นตอนการวางคลุมด้วยวัสดุพอลิเอทิลีนความหนาแน่นสูง (HDPE) ป้องกันการรั่วซึม ขณะเดียวกันหอผู้ป่วยแรกก็แล้วเสร็จสมบูรณ์ ต่อมาวันที่ 27 มกราคม พ.ศ. 2563 คณะกรรมการพัฒนาและปฏิรูปแห่งชาติของสาธารณรัฐประชาชนจีน (国家发展和改革委员会) ประกาศว่าได้จัดสรรงบประมาณ 300 ล้านหยวนในงบประมาณส่วนกลางเพื่ออุดหนุนการก่อสร้างโรงพยาบาลหั่วเฉินชานและโรงพยาบาลเหลย์เฉินชาน ในวันเดียวกันนั้นบริษัทโครงข่ายไฟฟ้าของรัฐ (国家电网 ซึ่งเป็นวิสาหกิจของรัฐบาลจีน) ประกาศบริจาควัสดุสำหรับการก่อสร้างมูลค่า 60.28 ล้านหยวนให้กับโรงพยาบาลสองแห่ง นอกจากนี้ บริษัทเลอโนโว, บริษัทไมเดีย , บริษัททีซีแอล , พุทธสมาคมผู่ถัวชาน (普陀山佛教协会) และสถาบันอื่น ๆ ยังประกาศการบริจาคให้กับโรงพยาบาลหั่วเฉินชาน
วันที่ 28 มกราคม ได้มีการแสดงเรขภาพจำลองการออกแบบของโรงพยาบาล, การก่อสร้างโครงของหอผู้ป่วยได้เริ่มต้นขึ้น และการสร้างหอผู้ป่วยต้นแบบได้เสร็จสมบูรณ์ วันที่ 29 มกราคมงานเทคอนกรีตฐานรากของโรงพยาบาลสิ้นสุดลง
ประมาณ 20:20 น. ของวันที่ 30 มกราคม มีการทะเลาะวิวาทเกิดขึ้นที่สถานที่ก่อสร้างโรงพยาบาลหั่วเฉินชาน เจ้าหน้าที่จากสำนักงานการก่อสร้างเมืองและชนบทอู่ฮั่นรายงานว่า ไม่มีใครได้รับบาดเจ็บจากเหตุการณ์ดังกล่าว และพื้นที่ดังกล่าวได้กลับมาก่อสร้างตามปกติแล้ว สาเหตุของความขัดแย้งนั้นเกิดจากความเข้าใจผิดเกี่ยวกับเวลาขุดถนน ในระหว่างที่ผู้รับเหมาสองรายเร่งรีบในการทำงาน
ตอนเที่ยงวันที่ 1 กุมภาพันธ์ การก่อสร้างขั้นพื้นฐานของโรงพยาบาลหั่วเฉินชานเสร็จสมบูรณ์ และการก่อสร้างพื้นที่กักกันโรคแล้วเสร็จร้อยละ 60 และในวันที่ 2 กุมภาพันธ์ โรงพยาบาลหั่วเฉินชานก็เสร็จสมบูรณ์อย่างเป็นทางการ
การส่งมอบ
วันที่ 1 กุมภาพันธ์ พ.ศ. 2563 มีการจัดตั้งสถานีตำรวจประจำโรงพยาบาลอู่ฮั่นหั่วเฉินชาน เป็นสถานีตำรวจภูธรแห่งใหม่ในเขตไช่เตี้ยน สังกัดสำนักรักษาความปลอดภัยสาธารณะของเมืองอู่ฮั่น ประกอบด้วยตำรวจพลเรือน 4 นายและผู้ช่วยตำรวจ 8 คน
เมื่อวันที่ 2 กุมภาพันธ์ พ.ศ. 2563 โรงพยาบาลอู่ฮั่นหั่วเฉินชานที่เสร็จสมบูรณ์ได้มีการส่งมอบให้กับ กองกำลังส่งกำลังบำรุงร่วมของคณะกรรมาธิการการทหารส่วนกลาง โดยรองนายกรัฐมนตรีจีน ซุนชุนหลาน (孙春兰) ทำการตรวจรับสิ่งอำนวยความสะดวกและอุปกรณ์ของโรงพยาบาลในวันนั้น บุคลากรทางการแพทย์ทั้งหมด 1,400 คนถูกเรียกตัวมาจากกองทัพปลดปล่อยประชาชนจีนและเริ่มทำงานบริการทางการแพทย์และรักษาพยาบาลผู้ป่วย ที่โรงพยาบาลหั่วเฉินชานในวันที่ 3 กุมภาพันธ์ ในจำนวนนั้น 950 ถูกเลือกโดยโรงพยาบาลของกองกำลังส่งกำลังบำรุงร่วมฯ และ 450 คนได้เดินทางมาถึงล่วงหน้า เช่นจากมหาวิทยาลัยแพทย์กองทัพบก, มหาวิทยาลัยแพทย์กองทัพเรือ และมหาวิทยาลัยแพทย์กองทัพอากาศ ซึ่งได้ถูกรวมเป็นคณะทำงานเดียวกัน นอกจากนี้ผู้เชี่ยวชาญ 15 คนจากจากศูนย์ควบคุมและป้องกันโรคของกองทัพปลดปล่อยประชาชนและสถาบันวิทยาศาสตร์การแพทย์ทหาร ได้จัดตั้งกลุ่มผู้เชี่ยวชาญร่วมเพื่อเป็นแนวทางในการป้องกันและควบคุมโรคระบาดในโรงพยาบาล เป็นที่ทราบกันว่าเจ้าหน้าที่ทางการแพทย์หลายคนได้เคยเข้าร่วมในภารกิจของโรงพยาบาลเสี่ยวทังชาน เพื่อต่อสู้กับโรคซาร์ส และช่วยประเทศเซียร์ราลีโอน และไลบีเรีย เพื่อต่อสู้กับโรคระบาดอีโบลา พวกเขามีประสบการณ์อย่างมากในการรักษาโรคติดเชื้อ อดีตผู้อำนวยการโรงพยาบาลกองทัพปลดปล่อยประชาชนจีน พลจัตวา จางซือปิง (张思兵 大校) รับตำแหน่งเป็นผู้อำนวยการโรงพยาบาล โดยมีพันเอก เหยียนหวา (原华 上校) เป็นกรรมาธิการการเมืองของหน่วย
วันที่ 3 กุมภาพันธ์ พ.ศ. 2563 วันแรกของการดำเนินงาน โรงพยาบาลหั่วเฉินชานเปิดทำการ 50 เตียงและรับผู้ป่วยเต็ม 50 เตียง
การออกแบบและสิ่งอำนวยความสะดวก
ตามแผนการออกแบบ พื้นที่อาคารของโรงพยาบาลได้ถูกกำหนดให้มีขนาด 33,900 ตารางเมตร และพื้นที่ใช้สอยส่วนใหญ่เป็นหอผู้ป่วยใน, ห้องให้คำปรึกษา, ห้องไอซียู, แผนกเทคโนโลยีทางการแพทย์, ห้องเครือข่ายคอมพิวเตอร์, คลังจัดเก็บวัสดุชั่วคราว, ห้องกำจัดการปนเปื้อนของรถพยาบาล และห้องรอพบแพทย์ การออกแบบของโรงพยาบาล เสี่ยวทังชาน ถูกนำมาใช้ และห้องชั่วคราวถูกสร้างขึ้นด้วยรูปแบบก้างปลา อาคารมีลักษณะของ "การทำให้เป็นมาตรฐาน", "การทำให้เป็นโมดูล" และ"การขยายได้" มันถูกสร้างขึ้นโดยการจัดเรียงของโมดูล "H" หลาย ๆ โมดูลแต่ละโมดูล "H" ประกอบด้วยโมดูลกลางและหน่วยการพยาบาลที่สอดคล้องกัน 4 หน่วย แต่ละแผนกพยาบาลมีหอผู้ป่วยสองแถวและผู้ป่วยจะเข้าไปในหอผู้ป่วยจากรอบนอกของหอผู้ป่วย พื้นที่สำนักงานและทางเดินของบุคลากรทางการแพทย์ตั้งอยู่ตามแนวแกนกลางของอาคาร บุคลากรทางการแพทย์ผ่านขั้นตอนต่าง ๆ เช่นการเปลี่ยนเสื้อผ้าและการเข้าตรวจสอบผู้ป่วยจากส่วนแกนกลางอาคาร การออกแบบดังกล่าวเพื่อควบคุมความสะอาดของอากาศ, เพื่อความมั่นใจในความปลอดภัยของบุคลากรทางการแพทย์และปรับปรุงประสิทธิภาพของการรักษา
การเลือกที่ตั้ง
โรงพยาบาลหั่วเฉินชานตั้งอยู่ถัดจากสถานบริบาลอู่ฮั่นจื๋อกง ติดกับทะเลสาบโฮ่วกวน (ทะเลสาบจือยิน) ใช้เวลาเดินทางโดยรถยนต์ประมาณ 40 นาทีจากสถานีรถไฟฮันโข่ว ใกล้กับสวนสาธารณะทะเลสาบโฮ่วกวน อยู่ห่างจากตัวเมืองและมีสภาพแวดล้อมที่ดี
เมื่อวันที่ 24 มกราคมมีการแพร่กระจายข้อมูลในอินเทอร์เน็ตว่า “ที่ตั้งของโรงพยาบาลอู่ฮั่นหั่วเฉินชานนั้นผิด และต้องได้รับการเลือกพื้นที่ใหม่อีกครั้ง” ทั้งนี้ในความเป็นจริงเนื่องจากประชาชนมีความกังวลว่า สถานที่ก่อสร้างอยู่ใกล้กับพื้นที่ทะเลสาบและอาจก่อให้เกิดมลพิษทางน้ำ สถานที่ก่อสร้างจึงได้รับการขยับให้อยู่ไกลจากบริเวณทะเลสาบมากขึ้น แต่โดยรวมแล้วมีการเปลี่ยนแปลงเกิดขึ้นเพียงเล็กน้อย ตามที่ฝ่ายวิศวกรรมอ้างว่าทะเลสาบจือยิน ไม่ใช่แหล่งน้ำสำรองในอู่ฮั่น การก่อสร้างโรงพยาบาลนั้นดำเนินตาม "มาตรฐานการก่อสร้างโรงพยาบาลโรคสำหรับโรคติดเชื้อ" และมีการสร้างสาธารณูปโภคพื้นฐานต่าง ๆ สำหรับน้ำเสียที่ปล่อยออกมา, น้ำฝน และขยะ จะถูกเก็บรวบรวมกำจัดโดยไม่ทำให้ทะเลสาบจือยิน ที่อยู่ใกล้เคียงถูกปนเปื้อน
โครงสร้างพื้นฐานทางการสื่อสาร
วันที่ 24 มกราคม พ.ศ. 2563 บริษัทไชนาเทเลคอม ได้เปิดสถานีฐาน 5G แห่งแรกในโรงพยาบาลหั่วเฉินชาน โดยไชนาเทเลคอมสร้างสถานีฐาน 5G และ 4G ใหม่ ในวันที่ 25 บริษัทไชนาโมบายล์ ก็ได้เปิดสถานีฐาน 5G แห่งแรกของไชนาโมบายล์ที่โรงพยาบาลเช่นกัน โครงการนี้ขยายเครือข่ายการสื่อสารไร้สาย 3G/4G/5G เพื่อให้ครอบคลุมเครือข่ายจิกะบิต สถานีฐาน 5G แห่งแรกของบริษัทไชนายูนิคอม ได้เปิดดำเนินงานในวันที่ 25 มกราคมด้วยเช่นกัน
โครงสร้างพื้นฐานทางพลังงาน
วันที่ 24 มกราคม พ.ศ. 2563 อ้างอิงจากบริษัทโครงข่ายไฟฟ้าของรัฐ การก่อสร้างสิ่งอำนวยความสะดวกทางพลังงานและการก่อสร้างโครงสร้างโรงพยาบาลเริ่มขึ้นในเวลาเดียวกัน และการก่อสร้างโครงสร้างพื้นฐานทางพลังงานวางแผนที่จะเสร็จสมบูรณ์ภายใน 3 วัน
ประเด็นเรื่องสภาพแวดล้อม
โรงพยาบาลหั่วเฉินชานครอบคลุมพื้นที่ประมาณ 82,000 ตารางเมตรซึ่งก่อสร้างบริเวณสิ่งแวดล้อมสนับสนุนในพื้นที่เกือบ 40,000 ตารางเมตร พื้นที่สีเขียวส่วนใหญ่มีการกระจายใน 4 บริเวณ ได้แก่ ภูมิทัศน์สีเขียวในบริเวณทางเข้า, พื้นที่สีเขียวเพื่อแบ่งแยกถนน, พื้นที่ลานภูมิทัศน์สีเขียวภายใน, และภูมิทัศน์สีเขียวบริเวณพื้นที่สนับสนุน การออกแบบภูมิทัศน์ของโรงพยาบาลหั่วเฉินชานได้รับการออกแบบในช่วงเย็นของวันที่ 28 และในวันที่ 29 มกราคมโดย สถาบันการวางแผนและออกแบบภูมิสถาปัตยกรรมอู่ฮั่น (武汉市园林建筑规划设计院) เมื่อเปรียบเทียบกับบริเวณที่เป็นพื้นผิวแข็งแล้ว การมีพื้นที่สีเขียวมีความเป็นไปได้ที่ไวรัสจะแทรกซึมเข้าไปในพื้นดินได้โดยตรง ดังนั้นผู้เชี่ยวชาญด้านการก่อสร้างรวมถึง หลี่ตี๋หฺวา (李迪华) รองคณบดีสถาบันวิจัยการออกแบบภูมิสถาปัตยกรรมของมหาวิทยาลัยปักกิ่ง ได้สอบถามถึงความจำเป็นในการมีพื้นที่สีเขียว
การถ่ายทอดสดสถานที่ก่อสร้าง
โรงพยาบาลหั่วเฉินชาน และโรงพยาบาลเหลย์เฉินชาน ที่สร้างขึ้นในเวลาเดียวกันได้รับความสนใจอย่างกว้างขวางในจีนแผ่นดินใหญ่ กระบวนการก่อสร้างของโรงพยาบาลทั้งสองแห่งยังมีการถ่ายทอดสดทางสถานีวิทยุโทรทัศน์กลางแห่งประเทศจีน (ซีซีทีวี) และบนแพลตฟอร์มออนไลน์ ยางชื่อผิน (央视频) ของทางสถานี จากการได้รับผลกระทบจากการแพร่ระบาดของโรค คนส่วนใหญ่ในประเทศจีนจึงลดการออกนอกบ้านของพวกเขาและเนื่องจากเป็นช่วงวันหยุดในช่วงเทศกาลด้วย บางคนจะติดตามการถ่ายทอดสดการก่อสร้างโรงพยาบาลออนไลน์ เสมือนเป็น "ผู้ตรวจสอบงานบนเครือข่าย (云监工)" ซึ่งกลายเป็นประเด็นร้อนแรงโดยไม่คาดคิด และในไม่ช้าแอปพลิเคชัน 央视频 ได้เปิดตัวฟังก์ชันการจัดอันดับฟรี โดยมีผู้ชมออนไลน์สูงสุดกว่า 70 ล้านคน ผู้ชมยังได้แชทพูดคุยกันในห้องถ่ายทอดสดและให้สมญานาม กับทีมปฏิบัติงานก่อสร้างโรงพยาบาลต่าง ๆ จนกลายเป็น"การสร้างกระแสจัดอันดับออนไลน์ (打榜)" แต่ก็มีความคิดเห็นแย้งว่านี่เป็นสิ่งบันเทิงจากภัยพิบัติ
ความขัดแย้งในพื้นที่ก่อสร้าง
ประมาณ 8:20 น. ของวันที่ 30 มกราคม พ.ศ. 2563 ที่สถานที่ก่อสร้างโรงพยาบาลหั่วเฉินชาน มีความแตกต่างของช่วงเวลาในการขุดถนนสายหลักในสถานที่ก่อสร้าง ส่งผลให้เกิดระหว่างสองทีมก่อสร้างที่เข้าร่วม มีการผลักกัน, การถ่ายภาพคู่กรณีและอัปโหลดไปยังเครือข่ายอินเทอร์เน็ต ต่อมาสำนักงานการก่อสร้างเมืองและชนบทอู่ฮั่น ออกแถลงการณ์เกี่ยวกับเหตุการณ์ที่เกิดขึ้นในช่วงค่ำของวันนั้น ระบุว่า "เนื่องจากความเข้าใจผิดของเวลาการขุดถนนโดยบุคลากรจากสองส่วนงาน เกิดความขัดแย้งและผลักดันกัน บุคลากรโดยรอบได้เข้าห้ามปรามและแยกคู่กรณีออกจากกันอย่างรวดเร็ว ซึ่งไม่มีใครได้รับบาดเจ็บ" เมื่อโรงพยาบาลหั่วเฉินชานถูกส่งมอบในวันที่ 2 กุมภาพันธ์ ตัวแทนของทั้งสองทีมได้จับมือปรองดองกัน
บัญชีเวย์ปั๋ว
ในวันที่ 8 กุมภาพันธ์ พ.ศ. 2563 บัญชีซินล่างเวย์ปั๋ว @火神山医院 เริ่มโพสต์ข้อความซึ่งได้ถูกนำไปโพสต์ต่อโดยสื่อสารมวลชนต่าง ๆ และดึงดูดชาวเน็ตจำนวนมาก โดยมีข้อความมากมายที่คาดหวังว่าโรงพยาบาลจะสิ้นสุดภารกิจโดยเร็วที่สุด แต่ในเวลาเดียวกันชาวเน็ตบางคนพบว่าบัญชีเวย์ปั๋ว ได้รับการลงทะเบียนตั้งแต่ต้นปี พ.ศ. 2557 และไม่ได้รับการตรวจสอบอย่างเป็นทางการจากซินล่างเวย์ปั๋วหลังการโพสต์ข้อความ พวกเขาจึงสงสัยว่าบัญชีนี้ไม่ใช่บัญชีที่เป็นทางการ ต่อมาในวันที่ 10 กุมภาพันธ์ บัญชีดังกล่าวและอีกบัญชีที่อ้างว่าเป็นของโรงพยาบาลเหลย์เฉินชาน @雷神山医院官微 ถูกพบว่าได้ถูกยกเลิก
อิชิโจ โทะมิโกะ
อิชิโจ โทะมิโกะ (一条富子 (Ichijō Tomiko) ; 27 กุมภาพันธ์ 2286 – 9 มกราคม 2339) พระสนมแห่งจักรพรรดิญี่ปุ่นโดยเป็นพระสนมใน จักรพรรดิโมโมโซโนะ จักรพรรดิองค์ที่ 116 และเป็นพระราชมารดาของ จักรพรรดิโกะ-โมโมโซโนะ จักรพรรดิองค์ที่ 118
พระราชวงศ์
1743 1796
ประกิต ด่านขุนทด
ประกิต ด่านขุนทด เกิดวันที่ 30 ธันวาคม พ.ศ. 2526 เป็นนักฟุตซอลชาวไทย ปัจจุบันเล่นให้กับสโมสรฟุตซอลการท่าเรือไทย ในไทยแลนด์ฟุตซอลลีก และฟุตซอลทีมชาติไทยชุดปัจจุบัน ในตำแหน่งผู้รักษาประตู
เขาเป็นหนึ่งในผู้เล่นที่ลงเล่นให้กับทีมชาติไทย ในศึกฟุตซอลชิงแชมป์โลก 2012 ที่ประเทศไทยเป็นเจ้าภาพ
จีโนมมนุษย์
จีโนมของมนุษย์คือชุดของข้อมูลทางพันธุกรรมทั้งหมดของมนุษย์ ข้อมูลนี้อยู่ในลำดับดีเอ็นเอ(DNA) ซึ่งกระจายอยู่บนโครโมโซม 23 คู่ในนิวเคลียสของเซลล์แต่ละเซลล์ รวมทั้งในโมเลกุล DNA อีกส่วนหนึ่งที่อยู่ในไมโตคอนเดรีย ข้อมูลในจีโนมของมนุษย์มีทั้ง DNA ส่วนที่จะถูกถอดรหัสเป็นโปรตีน (coding DNA) และส่วนที่จะไม่ถูกถอดรหัสเป็นโปรตีน (noncoding DNA) ครึ่งหนึ่งหรือส่วนที่เป็นแฮพลอยด์ของจีโนมมนุษย์ (พบในเซลล์ไข่หรือเซลล์อสุจิ) มีจำนวนสามพันล้านคู่เบส ในขณะที่จีโนมทั้งหมดหรือดิพลอยด์ของจีโนม (พบในเซลล์โซมาติกทั่วไป) มีจำนวนคู่เบสดีเอ็นเอเป็น 2 เท่า
ตักบีร
ตักบีร (تَكْبِير, Takbir) เป็นชื่อสำหรับใช้เรียกวลี "อัลลอฮุอักบัร" (الله أكبر) ซึ่งมีความหมายว่า "อัลลอฮ์ทรงเกรียงไกร" (God is great/God is [the] greatest) วลีดังกล่าวนี้ใช้โดยทั่วไปในหมู่ชาวมุสลิมเพื่อแสดงออกถึงศรัทธาในพระเป็นเจ้า (อัลลอฮ์)
ตำราฟาร์มาโคเปียของประเทศญี่ปุ่น
ตำราฟาร์มาโคเปียของประเทศญี่ปุ่น เป็นตำรายาอย่างเป็นทางการของประเทศญี่ปุ่น ตีพิมพ์โดย   ฉบับพิมพ์ครั้งแรกตีพิมพ์เมื่อวันที่ 25 มิถุนายน พ.ศ. 2429 โดยมีการปรับปรุงแก้ไขเป็นระยะ ๆ ฉบับตีพิมพ์ครั้งล่าสุดคือฉบับที่ 18 ซึ่งออกเผยแพร่ทางอิเล็กทรอนิกส์ในวันที่ 7 มิถุนายน พ.ศ. 2564 การแปลเป็นภาษาอังกฤษอย่างเป็นทางการกำลังอยู่ในระหว่างการจัดทำ (สถานะเมื่อวันที่ 6 สิงหาคม พ.ศ. 2564)
เซอร์ไวเวอร์ซีรีส์ (2008)
เซอร์ไวเวอร์ซีรีส์ (2008) เป็นรายการ เพย์-เพอร์-วิว ของ WWE จัดในวันที่ 23 พฤศจิกายน พ.ศ. 2551 ณ ทีดี การ์เด้น บอสตัน, รัฐแมสซาชูเซตส์ สหรัฐอเมริกา โดยมีจำนวนผู้เข้าชมในสนามทั้งสิ้น 14,500 คน เป็นการปล้ำทั้ง 3 ค่าย ได้แก่ รอว์, สแมคดาวน์ และ อีซีดับเบิลยู
โคะโนะเอะ โคะเระโกะ
กระทั่ง ค.ศ. 1781 จักรพรรดิโคกากุได้สถาปนาขึ้นเป็น พระพันปีหลวง
1760 1783
หลวงจำรูญเนติศาสตร์ (จำรูญ โปษยานนท์)
ศาสตราจารย์ หลวงจำรูญเนติศาสตร์ (จำรูญ โปษยานนท์)  (7 เมษายน พ.ศ. 2445 - 3 มิถุนายน พ.ศ. 2518) อดีตรัฐมนตรีว่าการกระทรวงยุติธรรม และ อดีตประธานศาลฎีกา และ อธิการบดีมหาวิทยาลัยธรรมศาสตร์
ประวัติ
หลวงจำรูญเนติศาสตร์ หรือจำรูญ เป็นคนกรุงเทพฯ เกิดในสกุล “โปษยานนท์” ที่บ้านตำบลถนนราชวงศ์ อำเภอจักรวรรดิ์ จังหวัดพระนคร เมื่อวันที่ 7 เมษายน ปี 2445 บิดาชื่อนายฮง มารดาชื่อนางเน้ย ท่านกำพร้าบิดามาตั้งแต่อายุได้ 10 ปี ได้อาคือพระยาพิพัฒนธนากร (ฉิม โปษยานนท์) ส่งเสียให้เรียนหนังสือ การศึกษาเริ่มที่โรงเรียนครูแดงกับโรงเรียนทองนพคุณ แล้วจึงไปเรียนที่โรงเรียนสวนกุหลาบตอนที่มีอายุได้ 10 ปี ก่อนที่จะไปเข้าเรียนที่โรงเรียนราชวิทยาลัย จนจบชั้นมัธยมศึกษาปีที่ 8 ท่านดูจะเป็นคนเรียนเก่ง ในปี 2461 ก็ได้เข้าไปเรียนที่โรงเรียนกฎหมายกระทรวงยุติธรรม จบการศึกษาได้เป็นเนติบัณฑิตไทยในปี 2465 ปีถัดมาจึงได้รับทุนจากกระทรวงยุติธรรมให้ไปศึกษาด้านกฎหมายต่อที่ประเทศอังกฤษ โดยท่านได้เข้าเรียนที่สำนักมิดเดิลเทมเปิล เรียนจบได้เนติบัณฑิตเกียรตินิยมในปี 2471 เดินทางกลับไทยเข้ารับราชการเป็นผู้พิพากษา ในปี 2472 สำหรับชีวิตสมรส ท่านแต่งงานกับคุณอรุณ โปษยะจินดา
หลังเปลี่ยนแปลงการปกครองคนที่รับราชการทำงานทางด้านตุลาการดูจะไม่กระทบกระเทือนมากนัก หลวงจำรูญเองก็ก้าวหน้าในตำแหน่งราชการ ได้ขึ้นเป็นอธิบดีผู้พิพากษาศาลอุทธรณ์ในปี 2485 สมัยรัฐบาลของจอมพล ป.พิบูลสงคราม ซึ่งอยู่ในช่วงสงคราม และในปี 2487 ท่านก็ได้เลื่อนขึ้นเป็นผู้พิพากษาศาลฎีกา ดังนั้นต่อมาในปี 2488 ถึงต้นปี 2489 ท่านจึงเป็นหนึ่งในคณะผู้พิพากษาคดีอาชญากรสงคราม คดีนี้เป็นคดีดังและสำคัญที่มีอดีตนายกรัฐมนตรี จอมพล ป. และรัฐมนตรีบางนายที่ร่วมงานในยามสงครามตกเป็นผู้ต้องหาด้วย ศาลพิพากษาว่าโมฆะจะใช้กฎหมายย้อนหลังไม่ได้ ให้ปล่อยตัวผู้ต้องหา
หลวงจำรูญฯเป็นอธิการบดีอยู่ประมาณ 2 ปี จนถึงต้นปี 2503 ท่านจึงได้พ้นจากตำแหน่งอธิการบดี มหาวิทยาลัยธรรมศาสตร์ เพราะท่านได้ขึ้นดำรงตำแหน่งประธานศาลฎีกา ตั้งแต่ปลายปี 2502 สายงานตุลาการเป็นงานที่ท่านรักและยึดเป็นอาชีพมาตั้งแต่จบการศึกษาจากอังกฤษ ดังนั้นจึงวางมือจากงานมหาวิทยาลัย ตอนที่ท่านขึ้นเป็นประธานศาลฎีกานั้นเป็นเวลาที่จอมพล สฤษดิ์ หัวหน้าคณะปฏิวัติที่ยึดอำนาจในวันที่ 20 ตุลาคม ปี 2501 ได้ขึ้นเป็นนายกรัฐมนตรีเองแล้ว และต่อมานายกฯ ท่านนี้ก็ได้เข้ามาเป็นนายกสภามหาวิทยาลัย โดยให้นายทหารที่เป็นรองนายกฯ คือพลเอก ถนอมเข้ามาเป็นอธิการบดีสืบต่อจากหลวงจำรูญฯ ทางหลวงจำรูญฯ นั้นท่านได้เป็นประมุขของอำนาจตุลาการอยู่ประมาณ 2 ปี ท่านก็ได้เกษียณอายุราชการจากศาลฎีกาในปี 2504
สำหรับตำแหน่งทางการเมืองนั้นหลวงจำรูญฯ ได้เข้ามารับตำแหน่งภายหลังการเกษียณอายุราชการแล้วถึง 8 ปี ท่านได้รับเชิญจากจอมพล ถนอม กิตติขจร นายกรัฐมนตรีให้เข้าร่วมรัฐบาลเป็นรัฐมนตรีว่าการกระทรวงยุติธรรมในรัฐบาลของนายกฯจอมพล ถนอม เมื่อภายหลังการเลือกตั้ง ปี 2512 ครั้งนั้นเป็นรัฐบาลที่มีพรรคสหประชาไทยเป็นพรรครัฐบาล แต่ไม่มีชื่อว่าท่านได้มีบทบาทในการเลือกตั้ง เชื่อว่าท่านเข้ามาสู่ตำแหน่งในฐานะผู้อาวุโสทางศาลที่จะให้ไปดูแลงานเกี่ยวกับกฎหมาย และท่านก็ได้อยู่ร่วมรัฐบาลจนจอมพล ถนอมยึดอำนาจล้มรัฐบาลตัวเองในวันที่ 17 พฤศจิกายน ปี 2514 ครั้นต่อมาในเดือนกุมภาพันธ์ ปี 2516 เมื่อจอมพล ถนอมตั้งรัฐบาลใหม่ หลวงจำรูญฯได้รับตำแหน่งประธานที่ปรึกษานายกรัฐมนตรี ปีเดียวกันนี้ท่านได้ยังได้รับแต่งตั้งเป็นอนุญาโตตุลาการของศาลโลกที่กรุงเฮกอีกด้วย
ศาสตราจารย์ หลวงจำรูญเนติศาสตร์ได้พ้นวงการเมืองไปได้ 2 ปีท่านก็ถึงแก่อสัญกรรมในปี 2518
ดินแดนของประเทศรัสเซีย
ดินแดน (край; ) เป็นหน่วยองค์ประกอบประเภทหนึ่งของสหพันธรัฐรัสเซีย รัสเซียแบ่งออกเป็น 85 หน่วยองค์ประกอบ ในจำนวนนี้เป็นดินแดน 9 แห่ง แคว้นเป็นหน่วยองค์ประกอบอีกประเภทหนึ่งซึ่งมีลักษณะเทียบเท่ากับดินแดนตามกฎหมาย และความแตกต่างระหว่างหน่วยการเมืองที่เรียกว่า "ดินแดน" กับหน่วยการเมืองที่เรียกว่า "แคว้น" ในรัสเซียเป็นเรื่องของธรรมเนียมดั้งเดิมล้วน ๆ คล้ายกับเครือจักรภพในสหรัฐ ทั้งสองเป็นหน่วยการปกครองที่มีสถานะทางกฎหมายเทียบเท่ากันในรัสเซียโดยมีตัวแทนในสภาสหพันธ์ ฝยยุคโซเวียต แคว้นปกครองตนเองอาจขึ้นกับสาธารณรัฐหรือดินแดน แต่ไม่ขึ้นกับแคว้น นอกเหนือจากความหมายเฉพาะทางการเมืองการปกครองแล้ว คำทั้งสองมีความหมายทั่วไปที่คล้ายกันมาก (คือหมายถึง "ภูมิภาค" หรือ "พื้นที่") และมักใช้แทนกันได้
สโมสรวอลเลย์บอลหญิงนครราชสีมา ในฤดูกาล 2018–19
การแข่งขันวอลเลย์บอลของสโมสรวอลเลย์บอลหญิงนครราชสีมา ประจำปี พ.ศ. 2561-62
เลกแรก
สัปดาห์ที่ 1
สัปดาห์ที่ 2
สัปดาห์ที่ 3
สัปดาห์ที่ 4
สัปดาห์ที่ 5
สัปดาห์ที่ 6
สัปดาห์ที่ 7
เลกสอง
สัปดาห์ที่ 8
สัปดาห์ที่ 10
สัปดาห์ที่ 11
สัปดาห์ที่ 12
สัปดาห์ที่ 13
สัปดาห์ที่ 14
รอบสุดท้าย
รอบรองชนะเลิศ
รอบชิงชนะเลิศ
ซูเปอร์ลีก
การแบ่งกลุ่ม
สนามกีฬาชาร์จาห์ (ฟุตบอล)
สนามกีฬาชาร์จาห์ (استاد الشارقة) เป็นสนามกีฬาอเนกประสงค์ตั้งอยู่ในเมืองชาร์จาห์ สหรัฐอาหรับเอมิเรตส์ โดยเป็นสนามเหย้าของสโมสรกีฬาอัล ชาร์จาห์ สโมสรฟุตบอลที่แข่งขันอยู่ใน ยูเออีโปร-ลีก และเป็นสนามที่ใช้ในการแข่งขันเอเชียนคัพ 2019
โรงเรียนกันทรารมณ์
โรงเรียนกันทรารมณ์ (ก.ร.) เป็นโรงเรียนมัธยมศึกษาขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ได้รับการประกาศจัดตั้ง เป็นโรงเรียนจากกระทรวงศึกษาธิการ เมื่อวันที่ 17 พฤษภาคม พ.ศ. 2499 มีนายสูรย์ สุภาพ เป็นผู้รักษาการ และต่อมากรมสามัญศึกษาได้แต่งตั้ง นายสิงคำ สมหอม ให้ดำรงตำแหน่งครูใหญ่ ซึ่งเป็น ครูใหญ่คนแรกของโรงเรียนกันทรารมณ์
โรงเรียนกันทรารมณ์ เป็นโรงเรียนประจำอำเภอกันทรารมย์ แต่ใช้ตัวการันต์แตกต่างกัน คือ ณ และ ย
ทากิกาวะ
ทากิกาวะ เป็นนครในกิ่งจังหวัดโซราจิ จังหวัดฮกไกโด ประเทศญี่ปุ่น ตั้งอยู่ทางตะวันออกเฉียงเหนือของนครซัปโปโระราว 90 กิโลเมตร และตั้งอยู่ทางเหนือของนครฟูราโนะไปราว 56 กิโลเมตร แรกเริ่มมีสถานะเป็นหมู่บ้านในปี ค.ศ. 1890 ก่อนที่จะได้รับการยกฐานะจากเมืองขึ้นเป็นนครในปี ค.ศ. 1958
เอเฟ็กซ์ ทวิน
ริชาร์ด เดวิด เจมส์ (Richard David James) เกิดเมื่อวันที่ 18 สิงหาคม ค.ศ. 1971 เป็นที่รู้จักกันในนาม เอเฟ็กซ์ ทวิน (Aphex Twin) เป็นนักดนตรีอิเล็กทรอนิกส์ชาวอังกฤษ โดยเขาจะรวมเพลงแนวอื่นอย่าง ดนตรี อินเทลลิเจนท์แดนซ์มิวสิก เบรนแดนซ์ ดรัมแอนด์เบส เทคโน อีเล็กโทร จังเกิล และ ดนตรีแอมเบียนต์ เขาถูกอธิบายโดยสำนักข่าวเดอะกราเดี้ยนชองอังกฤษว่า เป็นแรงขับเคลื่อนและมีอิทธิพลอย่างมากสำหรับดนตรีอิเล็กทรอนิกส์ และยังเป็นผู้ก่อตั้งค่ายเพลง Rephlex Records กับ เกรนด์ วินด์สัน-คาลริจเอจ อัลบั้มของเอเฟ็กซ์ ทวิน Selected Ambient Works 85-92 ได้ถูกเรียกว่าเป็นหนึ่งในอัลบั้มที่ดีในช่วงยุค 1990 จัดโดยนิตรสาร Fact เจมส์ยังได้วางจำหน่าย EP ตั้งแต่ปี 1991 เช่นอัลบั้มจำพวก Analogue Bubblebath และอัลบั้ม EP Analord เจมส์ยังคงมีนามแฝงจำนวนมากมายอาทิ Polygon Window, Caustic Window และ The Tuss
นอกเหนือจากนั้น เจมส์ยังได้อัดเพลงกับ Warp Records, R&S Records , Sire Records , Mighty Force Records , Rabbit City Records และ Men Records และการปล่อยภาพของเอเฟ็กซ์ในสาธารณะต่างๆ ไม่ว่าจะเป็น สหราชอาณาจักร , นิวยอร์กซิตี้ , สหรัฐอเมริกา เพื่อโปรโมทอัลบั้มชุดที่หกของเจมส์ ในเดือนตุลาคม 2014 , ทวิตเตอร์ของเอเฟ็กซ์ ทวินได้ยืนยันการวางจำหน่ายอัลบั้มชุดที่หกของเขา Sryo ผ่านทางต้นสังกัด Warp Music ในเดือนกุมภาพันธ์ 2015 , อัลบั้ม Syro ได้รางวัลแกรมมี่อวอร์ด สาขาผลงานเพลงการเต้นและอิเล็กโทรนิคที่สุดยอด และอัลบั้มยังได้รับการชิงเสนอชื่อจาก IMPALA อัลบั้มเพลงอิสระที่สุดยอดแห่งปี ซึ่งคาดไม่ถึงว่า เจมส์ก็ได้โพสเพลงที่ยังไมได้วางจำหน่ายประมาณ 230 เพลงใน Soundcloud ในช่วงต้นเดือนแรกของปี 2015, ทำให้เพลงดังกล่าวที่ถูกอัปโหลดลงสามารถดาวโหลดฟรีได้ในช่วงเวลานั้น
ผลงาน
สตูดิโออัลบัมในชื่อ Aphex Twin
อ้างอิง
1971
รายชื่อประเทศเรียงตามขนาดเครือข่ายทางรถไฟ
รายชื่อประเทศ เรียงตามความยาวทางรถไฟทั้งหมดที่ใช้งานได้ ณ สิ้นปีของปีที่สำรวจข้อมูล ตามข้อมูลของ สหภาพการรถไฟนานาชาติ
อันดับ
หมายเหตุ:
แฟ็สตีนาแล็นเต (สะพาน)
แฟ็สตีนาแล็นเต (Festina lente; ) เป็นสะพานทางเท้าข้ามแม่น้ำมิลยัตสกาในซาราเยโว สะพานมีความยาว 38 เมตร และตรงกลางประดับด้วยรูปวงวนซึ่งสื่อถึงการเดินให้ช้าลงและชื่นชมทิวทัศน์ การออกแบบเชิงแนวคิดของสะพานเป็นผลงานของนักศึกษาสามคนจากสถาบันวิจิตรศิลป์ซาราเยโว ได้แก่ Adnan Alagić, Amila Hrustić และ Bojana Kanlić และเปิดใช้งานในวันที่ 22 สิงหาคม 2012
เฟลิซิตี
เฟลิซิตี (Felicity) เป็นภาพยนตร์ชุดทางโทรทัศน์สัญชาติอเมริกัน แนวนาฏกรรม สร้างสรรค์โดยเจ.เจ. แอบรัมส์และแมตต์ รีฟส์ ผลิตโดยทัชสโตนเทเลวิชันร่วมกับอิเมจินเทเลวิชันสำหรับช่องเดอะดับเบิลยู โดยไบรอัน เกรเซอร์และรอน ฮาวเวิร์ด รับตำแหน่งผู้อำนวยการสร้างให้กับอิเมจินอินเตอร์เทนเมนต์
ภาพยนตร์ชุดนี้มีความยาว 4 ฤดูกาล ออกอากาศตั้งแต่ 29 กันยายน ค.ศ. 1998 ถึง 22 พฤษภาคม 2002 โดยแต่ละฤดูกาลจะสอดคล้องในแต่ละปีของมหาวิทยาลัย ตั้งแต่น้องใหม่ นักศึกษาปี 2 ปี3 จนถึงปีจบ
ในปี 2007 เฟลิซิตี อยู่ในรายชื่อของนิตยสาร ไทม์ ให้ข้อข้อ 100 ภาพยนตร์ชุดที่ดีที่สุดตลอดกาล เอโอแอลทีวี ให้ติดหนึ่งในรายการโรงเรียนที่ดีที่สุดตลอดกาล ในเดือนมิถุนายน 2010 เอนเตอร์เทนเมนต์วีกลี ให้ตัวละครเฟลิซิตี พอร์เตอร์ เป็นหนึ่งใน 100 ตัวละครที่ดีที่สุดในรอบ 20 ปี
ภัสสร บุณยเกียรติ
ภัสสร เหลียวรักวงศ์ (สกุลเดิม: บุณยเกียรติ; เกิด 8 กุมภาพันธ์ พ.ศ. 2512) ชื่อเล่น ฮันนี่ เป็นนักแสดงและนักร้องชาวไทย ประกวดนางสาวไทยปี พ.ศ. 2531 เข้ารอบ 10 คนสุดท้ายได้รางวัลขวัญใจช่างภาพและนางสาวไทยปีนั้นคือภรณ์ทิพย์ นาคหิรัญกนก ซึ่งต่อมาได้เป็นนางงามจักรวาล 1988 และได้เป็นตัวแทนสาวไทยไปประกวดนางงามนานาชาติ ปี 1988 ตกรอบแรก ได้รางวัลขวัญใจช่างภาพ ที่ ประเทศญี่ปุ่น
ประวัติ
สู่การเป็นนักแสดงภาพยนตร์และละครหลายเรื่อง แต่งานที่โด่งดังสุดขีด ทำให้ชาวบ้านเรียกฮันนี่ได้สนิทปาก ก็เห็นจะเป็นงานเพลงชุดแรกในชีวิตในมาดนางเสือสาว ที่ตั้งชื่ออัลบั้มยืดยาวมากกว่าอัลบั้มเพลงยุคนั้น "ดวงตาข้างขวาของฉันคล้ายเป็นเนื้อเยื่อพิเศษ" ภายใต้สังกัด "คีตาเรคคอร์ด" แม้ว่าประสบการณ์การเป็นนักร้องยังอยู่ในระดับที่ยังไม่ถึงที่สุด แต่ตัวเพลงต่างๆ ก็สามารถวางภาพลักษณ์ของเธอได้ดีสมน้ำสมเนื้อไม่น่าเกลียด แต่ที่ยิ่งรักและยิ่งเกลียดที่สุดก็คือ การแสดงคอนเสิร์ตครั้งใหญ่ของเธอ ที่ชาวบ้านเรียกว่า "คอนเสิร์ตเรทอาร์" จนเป็นที่วิพากษ์วิจารณ์จากหลายๆ ฝ่าย ถึงขั้นมีการจัดอภิปรายและเสวนาเกี่ยวกับความแรงของเธอตามสถาบันชั้นนำต่างๆ เรียกว่าเธอสมเป็นเสือปืนไวจริงๆ ความแรงของงานเพ ลงชุดแรกที่ขายดีมาก บวกกับกระแส จนมีต้องเพิ่มปกพิเศษ "ไม่อยากจะบอกว่าดวงตาข้างซ้ายของฉันก็มีเนื้อเยื่อพิเศษ" ตามออกมาด้วยการเอาบทเพลง "เสือ" มารีมิกซ์ดนตรีใหม่ให้คึกคักกว่าเดิม โดยมียอดขายชุดแรกรวมทั้งหมด 8.9 แสนชุด ฮันนี่ประสบความสำเร็จสูงสุดในช่วงสั้น ๆ และเธอทิ้งงานเพลงชุดที่ 2 ที่จะต่อยอดให้เธอกลายเป็นซุปเปอร์สตาร์ ซึ่งทางทีมงานได้เตรียมชื่ออัลบั้มไว้แล้วว่า "น้ำผึ้งร้อนดั่งไฟ ใครโดนมันหลอมละลายทันที" และได้บันทึกเสียงเพลง "จูบสุดท้าย" ที่เป็นซิงเกิ้ลแรกเอาไวเรียบร้อย แต่ฮันนี่ทิ้งทุกอย่าง เพื่อไปใช้ชีวิตครอบครัว และต่อมาในปี 2539 ฮันนี่กกลับมาร้องเพลงอีกครั้งในชุด "ไม่กัดหรอก" โดยภาพลักษณ์ยังยึดคอนเซปท์เดิม แต่ด้วยวัยที่เพิ่มขึ้นจึงสวนทางกับภาพเซ็กซี่ในแบบเก่า จึงทำให้เธอต้องถอยหลัง และกลับไปตั้งหลักกับงานแสดงเป็นงานหลัก
วงการบันเทิง
ด้านบทบาทการแสดง เริ่มแสดงละครโทรทัศน์เรื่อง ช่อปาริชาต ทางช่อง 7 สี และแสดงภาพยนตร์เรื่อง นักเลง และ แม่เบี้ย ในปี พ.ศ. 2532 จนได้รับรางวัลตุ๊กตาทอง 2 ตัวในปีเดียวกันคือ สาขาผู้แสดงนำหญิงยอดเยี่ยม จากเรื่อง แม่เบี้ย และรางวัลดาวรุ่งหญิงยอดเยี่ยมจากเรื่อง นักเลง
ฮันนี่จบจากเซ็นต์โยเซฟแล้วเข้าเรียนต่อที่พระนครธุรกิจ ก้าวเข้าสู่วงการบันเทิงด้วยหลากหลายบทบาททั้งแสดงภาพยนตร์ และถ่ายแบบ ในภาพลักษณ์ที่เน้นความเซ็กซี่ ชีวิตส่วนตัวสมรสกับธีรพงษ์ เหลียวรักวงศ์ ช่างภาพนู้ด มีบุตรชาย 1 คน ชื่อ อินทัช เหลียวรักวงศ์ ปัจจุบันได้เป็นนักแสดงแล้ว จากนั้นหายจากวงการไปพักใหญ่ จนกลับมาแสดงละครให้กับช่องต่าง ๆ อีกครั้ง โดยในปี 2550 ได้รับรางวัล ok!award : sexy foever จากนิตยสาร ok!
ผลงานเพลง
คอนเสิร์ต
เครื่องหมายกำหนดจังหวะ
เครื่องหมายกำหนดจังหวะ (time signature) เป็นรูปแบบสัญลักษณ์ที่ใช้ในสัญลักษณ์ดนตรีตะวันตกเพื่อกำหนดการเคาะ ว่าในแต่ละบาร์มีกี่จังหวะ และค่าตัวโน้ต (note value) จะเท่ากับหนึ่งจังหวะ
ในการบรรเลงดนตรี เครื่องหมายกำหนดจังหวะจะปรากฎในตอนแรก อย่างเช่น อ่านว่า ซี หรือ ซีเต็ม จะมีความหมายเท่ากับเครื่องหมายกำหนดจังหวะที่เป็นตัวเลข หรือ  อ่านว่า สามสี่ มีความหมายว่า บทเพลงนั้นมีอัตราจังหวะห้องละ 3 จังหวะเคาะ และกำหนดให้ใช้โน้ตตัวดำมีค่าเท่ากับ 1 จังหวะ
หลังจากเครื่องหมายกำหนดจังหวะจะตามด้วยเครื่องหมายตั้งบันไดเสียงหรือกุญแจประจำหลัก
นัตสึกิ ฮานาเอะ
นัตสึกิ ฮานาเอะ ( เกิด 26 มิถุนายน พ.ศ. 2534 ) เป็นนักพากย์ชายชาวญี่ปุ่น เกิดที่จังหวัดคานางาวะ สังกัดของเขาคือ แอคครอสเอ็นเตอร์เทนเมนต์
ประวัติ
นัตสึกิ ฮานาเอะ เกิดเมื่อวันจันทร์ที่ 26 มิถุนายน พ.ศ. 2534 ที่จังหวัดคานางาวะ เขาได้เข้าแรงงานในขณะที่อยู่มัธยม เขาคิดถึงอาชีพของเขา แต่เขามุ่งมั่นที่จะเป็นนักพากย์หลังจากดูเรื่อง ชมรมรัก คลับมหาสนุก เขาได้เข้าร่วมสังกัดแอคครอสเอ็นเตอร์เทนเมนต์ เมื่อเดือนพฤศจิกายน พ.ศ. 2552 เขาได้รับบทพากย์ครั้งแรกคือเรื่องคือ บทเพลงบรรเลงฝัน และได้ยกย่องในฐานะนักแต่งเพลงสำหรับตอนที่ 5 และ 12 เขาได้เล่นรับบทตัวละครเป็น ไคซุกะ อินะโฮะ ในเรื่อง อัลด์โนอาเซโร่ คาเนกิ เคน ในเรื่อง โตเกียวกูล และ อาริมะ โคเซ ในเรื่อง เพลงรักสองหัวใจ เขาได้ชนะกับรางวัลเบสต์รูคกีอวอร์ดที่เซยูอวอร์ดครั้งที่ 9 เขากับโอซากะ เรียวตะ เป็นผู้พิธีกรรายการวิทยุโทรทัศน์ชื่อว่า โอฮานะ หรือ โอซากะชิริตสึฮานาเอะกะคุเอ็น (逢坂市立花江学園 (Ōsaka Shiritsu Hanae Gakuen)) เมื่อวันที่ 27 สิงหาคม พ.ศ. 2559 เขาได้ประกาศว่าเขาแต่งงานแล้ว เขาได้เริ่มทำวิดีโอเล่นเกมในยูทูบเมื่อเดือนมีนาคม พ.ศ. 2562 รวบรวมผู้ติดตาม 5 แสนกว่าคนใน 7 เดือนต่อมา
อำเภอ
อำเภอ เป็นหน่วยการปกครองระดับที่สองในประเทศไทย ลำดับรองมาจากจังหวัด จัดตั้งขึ้นโดยการตราเป็นพระราชกฤษฎีกา มีฐานะเป็นราชการบริหารส่วนภูมิภาค ตามกฎหมายว่าด้วยระเบียบบริหารราชการแผ่นดิน มีนายอำเภอ เป็นหัวหน้าปกครอง โดยในแต่ละอำเภอจะแบ่งส่วนย่อยออกเป็น ตำบล
ในปัจจุบันประเทศไทยมี 878 อำเภอใน 76 จังหวัด ซึ่งไม่รวม 50 เขตของกรุงเทพมหานคร ตั้งแต่การเปลี่ยนแปลงการบริหารกรุงเทพมหานครในปี พ.ศ. 2515 จำนวนอำเภอในจังหวัดมีจำนวนต่างกันออกไป ตั้งแต่ 3 อำเภอของจังหวัดสมุทรสาคร จังหวัดสมุทรสงคราม และจังหวัดภูเก็ต ไปจนถึง 32 อำเภอของจังหวัดนครราชสีมา จำนวนประชากรในแต่ละอำเภอก็มีจำนวนต่างกันไปอีกเช่นกัน เช่น อำเภอเกาะกูด (จังหวัดตราด) มีประชากรเพียง 2,450 คน (พ.ศ. 2557) ขณะที่ อำเภอเมืองสมุทรปราการมีประชากรถึง 525,982 คน อำเภอเกาะสีชัง (จังหวัดชลบุรี) เป็นอำเภอที่มีพื้นที่น้อยที่สุดเพียง 17 ตารางกิโลเมตร ขณะที่อำเภอที่มีพื้นที่มากที่สุด ซึ่งมีประชากรเบาบาง มีภูมิประเทศเป็นภูเขา และมีขนาดใหญ่กว่าจังหวัดบางจังหวัด ได้แก่ อำเภออุ้มผาง (จังหวัดตาก) มีพื้นที่ถึง 4,325.4 ตารางกิโลเมตร
ชื่อของอำเภอต่าง ๆ มักจะไม่ซ้ำกัน ยกเว้นกรณีของอำเภอเฉลิมพระเกียรติ โดยได้รับการประกาศจัดตั้งเป็นอำเภอกรณีพิเศษใน 5 จังหวัด โดยไม่ผ่านการเป็นกิ่งอำเภอ มีการประกาศจัดตั้งขึ้นเมื่อ 5 ธันวาคม พ.ศ. 2539 เพื่อเป็นการเฉลิมพระเกียรติ พระบาทสมเด็จพระปรมินทรมหาภูมิพลอดุลยเดช เนื่องในโอกาสการจัดงานฉลองสิริราชสมบัติครบ 50 ปี
การบริหารงาน
การบริหารงานอำเภอ มีนายอำเภอ เป็นหัวหน้าปกครองบังคับบัญชา และมีหัวหน้าส่วนราชการประจำอำเภอที่กระทรวง กรมส่งมาประจำในอำเภอ และปลัดอำเภอ เป็นผู้ช่วยในการปฏิบัติหน้าที่ มีที่ทำการอยู่ที่ "ที่ว่าการอำเภอ"
นายอำเภอ
นายอำเภอ เป็นตำแหน่งข้าราชการพลเรือนสามัญ สังกัดกรมการปกครอง กระทรวงมหาดไทย ประเภทอำนวยการ ระดับสูง (ระดับ 9) มีอำนาจหน้าที่ในการบังคับบัญชาส่วนราชการในอำเภอ และกำกับดูแลการบริหารงานของเทศบาลตำบล องค์การบริหารส่วนตำบลในสังกัด